อัลเฟรท โยเดิล

พลเอกอาวุโส อัลเฟรท โยเซ็ฟ แฟร์ดีนันท์ โยเดิล () เป็นนายทหารบกเยอรมันในช่วงสงครามโลกครั้งที่สอง เคยเป็นผู้บัญชาการกองพลที่ 44 เวียนนาภายหลังการผนวกออสเตรีย ต่อมาเขาได้ดำรงตำแหน่งเสนาธิการอำนวยการทหารแวร์มัคท์ เขารับมอบอำนาจจากประธานาธิบดีคาร์ล เดอนิทซ์ ในการลงนามตราสารยอมจำนนอย่างไม่มีเงื่อนไขต่อฝ่ายสัมพันธมิตร

ภายหลังสงคราม โยเดิลถูกดำเนินคดีในข้อหาเป็นผู้สมรู้ร่วมคิดก่ออาชญากรรมต่อสันติภาพ, เป็นผู้ริเริ่มเข้าร่วมสงครามก้าวร้าว, เป็นอาชญากรสงคราม และก่ออาชญากรรมต่อมนุษยชาติ ในการพิจารณาคดีเนือร์นแบร์ค การสืบสวนเอกสารหลักฐานพบว่ามีความผิดจริง จึงถูกตัดสินโทษให้ประหารชีวิตด้วยการแขวนคอ



หมวดหมู่:บุคคลที่เกิดในปี พ.ศ. 2433
หมวดหมู่:บุคคลที่เสียชีวิตในปี พ.ศ. 2489
หมวดหมู่:นาซี
หมวดหมู่:ทหารบกชาวเยอรมัน
หมวดหมู่:พลเอกอาวุโสแห่งกองทัพบกเยอรมัน (แวร์มัคท์)
หมวดหมู่:นายพลในสงครามโลกครั้งที่สอง
หมวดหมู่:ทหารในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:อาชญากรสงครามชาวเยอรมัน
หมวดหมู่:ชาวเยอรมันที่ถูกประหารชีวิต
หมวดหมู่:ผู้ถูกประหารชีวิตโดยการแขวนคอ
หมวดหมู่:บุคคลในปฏิบัติการโอเวอร์ลอร์ด
หมวดหมู่:บุคคลจากเวือทซ์บวร์ค